SA-vlieëniers mag terugkeer van NamibiëDie 12 vlieëniers van Suid-Afrika wat sedert Saterdag in Namibië aangehou is omdat hulle nie die regte vlugdokumente gehad het nie, kan uiteindelik terugkeer huis toe. Die vlieëniers het ŉ skulderkenningsboete betaal en is toegelaat om die land te verlaat, het die Cape Times Donderdag berig. “Almal is veilig en in ŉ goeie luim. Ons het die nodige dokumentasie in orde gekry, soos die land versoek het,” het Ron Weissenberg, een van die vlieëniers, aan die koerant gesê. Maroela Media het vroeër berig die vlieëniers was deel van ŉ groep van 20 mense wat besig was met kankerbewusmakingswerk. Hulle het op 27 April op ŉ 16-dag toer na Botswana en Namibië vertrek. Hulle is Saterdag by die Ondangwa-lughawe in hegtenis geneem, omdat hulle vlugdokumente nie reg was nie. Lees meer hier. Die vlieëniers het elk ŉ skulderkenningsboete van R400 betaal en is toestemming gegee om die land te verlaat. – Sapa